กฎสำนักนายกรัฐมนตรีฉบับที่ ๘๔(พ.ศ. ๒๕๓๘)ออกตามความในพระราชบัญญัติเครื่องแบบข้าราชการฝ่ายพลเรือนพุทธศักราช๒๔๗๘[๑] อาศัยอำนาจตามความในมาตรา ๖ และมาตรา ๗แห่งพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘นายกรัฐมนตรีออกกฎสำนักนายกรัฐมนตรีไว้ ดังต่อไปนี้ข้อ ๑ให้ยกเลิกความในข้อ ๑ แห่งกฎสำนักนายกรัฐมนตรี ฉบับที่ ๕๕ (พ.ศ. ๒๕๐๔)ออกตามความในพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘และให้ใช้ความต่อไปนี้แทนข้อ ๑ ให้เจ้าพนักงานสาธารณสุขซึ่งมีอำนาจหน้าที่ตรวจและป้องกันโรคติดต่อระหว่างประเทศตามกฎหมายว่าด้วยโรคติดต่อและแพทย์ตรวจคนเข้าเมืองตามกฎหมายว่าด้วยคนเข้าเมืองแต่งเครื่องแบบพิเศษตามกฎนี้ข้อ ๒ให้ยกเลิกความในข้อ ๑๖ แห่งกฎสำนักนายกรัฐมนตรี ฉบับที่ ๕๕ (พ.ศ. ๒๕๐๔)ออกตามความในพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘ และให้ใช้ความต่อไปนี้แทนข้อ ๑๖ อินทรธนูแข็ง ทำด้วยสักหลาดสีดำเป็นแผ่นสี่เหลี่ยมเรียวจากไหล่ไปคอ สำหรับชายด้านไหล่กว้าง ๕ เซนติเมตรด้านคอกว้าง ๔.๕ เซนติเมตร ยาว ๑๓ เซนติเมตร สำหรับหญิงด้านไหล่กว้าง ๔.๕เซนติเมตร ด้านคอกว้าง ๔ เซนติเมตร ยาว ๑๑ เซนติเมตร ด้านคอปลายมนติดดุมโลหะสีทองตราครุฑขนาดเล็ก๑ ดุมข้อ ๓ให้ยกเลิกความในข้อ ๑๗ แห่งกฎสำนักนายกรัฐมนตรี ฉบับที่ ๕๕ (พ.ศ. ๒๕๐๔)ออกตามความในพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘และให้ใช้ความต่อไปนี้แทนข้อ ๑๗ เครื่องหมายบนอินทรธนู มีดังนี้(๑) แถบสักหลาดสีเขียวใบไม้ กว้าง ๐.๕ เซนติเมตรติดบนอินทรธนูตอนที่ชิดกับไหล่ข้างละ ๑ แถบ(๒) แถบดิ้นทองติดบนอินทรธนูถัดจากแถบสักหลาดสีเขียวใบไม้ดังนี้ข้าราชการพลเรือนตั้งแต่ระดับ ๗ ขึ้นไป แถบดิ้นทองกว้าง ๕.๕เซนติเมตร ๑ แถบข้าราชการพลเรือนระดับ ๖ แถบดิ้นทองกว้าง ๑.๒ เซนติเมตร ๔แถบข้าราชการพลเรือนระดับ ๕ แถบดิ้นทองกว้าง ๑.๒ เซนติเมตร ๓แถบข้าราชการพลเรือนระดับ ๔ แถบดิ้นทองกว้าง ๑.๒ เซนติเมตร ๒แถบ และแถบดิ้นทองกว้าง ๐.๖ เซนติเมตร ๑ แถบ แทรกอยู่ระหว่างกลางข้าราชการพลเรือนระดับ ๓ แถบดิ้นทองกว้าง ๑.๒ เซนติเมตร ๒แถบข้าราชการพลเรือนระดับ ๒ แถบดิ้นทองกว้าง ๑.๒ เซนติเมตร ๑แถบ และแถบดิ้นทองกว้าง ๐.๖ เซนติเมตร ๑ แถบ โดยให้แถบดิ้นทองกว้าง ๐.๖ เซนติเมตรอยู่ทางด้านไหล่ข้าราชการพลเรือนระดับ ๑ แถบดิ้นทองกว้าง ๑.๒ เซนติเมตร ๑แถบในกรณีมีแถบดิ้นทองมากกว่า ๑ แถบให้มีแถบสักหลาดสีเขียวใบไม้สอดระหว่างแถบดิ้นทองด้วย(๓) เครื่องหมายรูปคบเพลิงมีปีกและมีงูพันคบเพลิงทำด้วยโลหะสีทองติดถัดจากแถบดิ้นทอง เว้นระยะพองาม ให้ยอดคบเพลิงอยู่ทางด้านคอข้อ ๔ให้ยกเลิกความในข้อ ๒๑ และข้อ ๒๒ แห่งกฎสำนักนายกรัฐมนตรี ฉบับที่ ๕๕ (พ.ศ.๒๕๐๔) ออกตามความในพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘และให้ใช้ความต่อไปนี้แทนข้อ ๒๑ เครื่องแบบพิเศษตามกฎนี้แบบใดจะต้องแต่งในโอกาสใดให้เป็นไปตามที่อธิบดีกรมควบคุมโรคติดต่อกำหนดข้อ ๒๒ ให้กรมควบคุมโรคติดต่อจัดทำหรือเขียนรูปตัวอย่างเครื่องแบบพิเศษนี้ไว้เป็นมาตรฐานและควบคุมดูแลการแต่งเครื่องแบบให้เป็นไปตามกฎนี้ให้ไว้ ณ วันที่ ๔ กรกฎาคม พ.ศ. ๒๕๓๘ชวน หลีกภัยนายกรัฐมนตรีหมายเหตุ :-เหตุผลในการประกาศใช้กฎสำนักนายกรัฐมนตรีฉบับนี้ คือ โดยที่ได้มีการตราพระราชบัญญัติโอนอำนาจหน้าที่กิจการ ทรัพย์สิน หนี้ ข้าราชการ ลูกจ้าง และเงินงบประมาณของกรมการแพทย์และอนามัยและกรมส่งเสริมสาธารณสุข กระทรวงสาธารณสุข ไปเป็นของสำนักงานปลัดกระทรวงกรมการแพทย์ กรมควบคุมโรคติดต่อ กรมอนามัย และสำนักงานคณะกรรมการอาหารและยา กระทรวงสาธารณสุขพ.ศ. ๒๕๑๗ ขึ้นใช้บังคับ โดยโอนบรรดาอำนาจหน้าที่เกี่ยวกับราชการของกรมการแพทย์และอนามัยในการดำเนินการตามกฎหมายว่าด้วยโรคติดต่อไปเป็นของกรมควบคุมโรคติดต่อกระทรวงสาธารณสุข และได้มีการตราพระราชบัญญัติระเบียบข้าราชการพลเรือน พ.ศ. ๒๕๑๘ขึ้นใช้บังคับ โดยเปลี่ยนแปลงชั้นของข้าราชการพลเรือนให้เป็นระดับสมควรแก้ไขเพิ่มเติมกฎสำนักนายกรัฐมนตรี ฉบับที่ ๕๕ (พ.ศ. ๒๕๐๔) ออกตามความในพระราชบัญญัติเครื่องแบบข้าราชการฝ่ายพลเรือนพุทธศักราช ๒๔๗๘ ให้สอดคล้องกัน จึงจำเป็นต้องออกกฎสำนักนายกรัฐมนตรีนี้โชติกานต์/ปรับปรุง๑๒ มีนาคม๒๕๖๓อรญา/ตรวจ๔ พฤษภาคม๒๕๖๓[๑] ราชกิจจานุเบกษา เล่ม ๑๑๒/ตอนที่ ๒๖ ก/หน้า ๑๐/๔ กรกฎาคม๒๕๓๘